Číslo spisu: NBS1-000-060-176

Číslo záznamu: 100-000-295-877

Dátum: 07.07.2021

**VYSVETLENIE**

informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii podľa § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

Verejný obstarávateľ, Národná banka Slovenska so sídlom Imricha Karvaša 1, 813 25 Bratislava (ďalej len „verejný obstarávateľ“), obdržal dňa 02.07.2021 prostredníctvom elektronického prostriedku, komunikačného rozhrania systému JOSEPHINE žiadosť o vysvetlenie informácií uvedených v súťažných podkladoch, v  nadlimitnej zákazke s názvom „**Dátová stratégia Národnej banky Slovenska**“ uverejnenej v Ú. v. EÚ/S 117 dňa 18.06.2021 pod číslom 2021/S 117-306348 a vo Vestníku verejného obstarávania 144/2021 dňa 21.06.2021 pod číslom 29953 – MSS (ďalej len „žiadosť o vysvetlenie“).

Po podrobnom oboznámení sa so žiadosťou o vysvetlenie Vám verejný obstarávateľ v súlade s ustanovením § 48 zákona o verejnom obstarávaní poskytuje nasledujúce vysvetlenie:

**Otázka č. 2:**

V zmysle Súťažných podkladov na predmet zákazky „Dátová stratégia Národnej banky Slovenska“, časť A.2 PODMIENKY ÚČASTI UCHÁDZAČOV, bod 37. Podmienky účasti vo verejnom obstarávaní, týkajúce sa technickej alebo odbornej spôsobilosti verejný obstarávateľ na preukázanie technickej alebo odbornej spôsobilosti požaduje okrem iného, cit.:

37.1.2 Podľa § 34 ods. 1 písm. g) zákona o verejnom obstarávaní – údajmi o vzdelaní a odbornej praxi alebo o odbornej kvalifikácii osôb určených na plnenie zmluvy.

Minimálna požadovaná úroveň podmienky účasti:

Požiadavky na garantov/expertov:

...

Kľúčový expert č. 3 – Senior dátový architekt:

Kľúčový expert musí spĺňať nasledujúce minimálne požiadavky:

...

- Certifikát v oblasti riadenia dát minimálne na úrovni CDMP Practitioner alebo iný medzinárodne platný certifikát v oblasti riadenia dát minimálne na úrovni Intermediate, t. j. vyšší ako základná úroveň), preukazuje platným certifikátom.

...

V nadväznosti na vyššie citovanú požiadavku žiadame verejného obstarávateľa o vysvetlenie, či je možné splniť uvedenú požiadavku na pozíciu experta č. 3 predložením platného certifikátu "Microsoft Certified Solutions Expert: Data Management and Analytics", resp. či verejný obstarávateľ uzná predloženie tohto certifkátu ako ekvivalent požadovaného certifikátu v oblasti riadenia dát minimálne na úrovni CDMP Practitioner pre splnenie podmienok účasti   
a preukázanie technickej alebo odbornej spôsobilosti pri kľúčovom expertovi č. 3.

**Odpoveď:**

Verejný obstarávateľ má za to, že v  bode 37.1.2.1 súťažných podkladoch pri stanovení minimálnych požiadaviek na garantov/expertov, konkrétne Kľúčového expert č. 3 – Senior dátový architekt uviedol aký typ medzinárodne platného certifikátu v oblasti riadenia dát považuje za ekvivalent Certifikátu v oblasti riadenia dát minimálne na úrovni CDMP Practitioner. Je na uchádzačovi, aby vykonal nevyhnutné kroky na posúdenie, či sa dá platný certifikát "Microsoft Certified Solutions Expert: Data Management and Analytics" považovať za certifikát v oblasti riadenia dát minimálne na úrovni Intermediate, nakoľko všetky informácie ohľadne jednotlivých úrovní sú verejne dostupné (<https://cdmp.info/about/>) na webe. Verejný obstarávateľ sa bude predmetnou otázkou zaoberať v prípade predloženia tohto certifikátu pri vyhodnotení splnenia podmienok účasti uchádzačov podľa bodu 27.1 súťažných podkladov.

Ing. Jaroslav Mikla

Výkonný riaditeľ úseku finančného riadenia a informačných technológií,

dočasne poverený riadením úseku hospodárskych služieb a bezpečnosti